text: ড. শহীদুল্লাহ একাডেমী বাংলাদেশের চট্টগ্রাম জেলার একটি শিক্ষা প্রতিষ্ঠান।
  
  অবস্থান 
  প্রতিষ্ঠানটি চট্টগ্রাম জেলার হাটহাজারী উপজেলার গড়দুয়ারা ইউনিয়নে অবস্থিত।
  
  ইতিহাস 
  ১৯৬৪ সালে স্থানীয় শিক্ষানুরাগী ব্যক্তিবর্গের উদ্যোগে এবং জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়। উপমহাদেশের প্রখ্যাত ভাষাবিদ ও জ্ঞানতাপস ড. মুহম্মদ শহীদুল্লাহ এর নামানুসারে এ প্রতিষ্ঠানটির নামকরণ করা হয়।
  
  ব্যবস্থাপনা 
  বিদ্যালয় পরিচালনার জন্য জনাব মোহাম্মদ নুরুল আবছার চৌধুরীকে সভাপতি করে ৮ জন বিশিষ্ট একটি পরিচালনা পরিষদ রয়েছে।
  
  শিক্ষকবৃন্দ 
  বিদ্যালয়ের প্রধান শিক্ষক বাবু শিমুল কান্তি মহাজন।
  
  অবকাঠামো 
  ২.৫০ একর জমির উপর স্থাপিত বিদ্যালয়টি 'L' আকৃতির একতলা ভবনবিশিষ্ট। বিদ্যালয়ের সামনে একটি খেলার মাঠ রয়েছে।
  
  শিক্ষা কার্যক্রম 
  এ প্রতিষ্ঠানে সহ-শিক্ষা কার্যক্রমের ব্যবস্থা রয়েছে। বর্তমানে ৫ শতাধিক শিক্ষার্থী এখানে অধ্যয়নরত আছে।
  
  ফলাফল ও কৃতিত্ব 
  বিগত বছরের পাশের হার ৯৩.৮২%।
  
  আরো দেখুন 
   হাটহাজারী উপজেলার শিক্ষা প্রতিষ্ঠানের তালিকা
  
  তথ্যসূত্র
  
  বহিঃসংযোগ 
  
  বিষয়শ্রেণী:হাটহাজারী উপজেলার শিক্ষা প্রতিষ্ঠান
title: ড. শহীদুল্লাহ একাডেমী